Arianna Fontana

**Arianna Fontana** (14. huhtikuuta 1990 Sondrio) on italialainen kaukalopikaluistelija, joka on lajissaan kolminkertainen olympiavoittaja sekä moninkertainen olympiamitalisti ja Euroopan-mestari.

Fontana kilpaili ensimmäisen kerran junioreiden arvokilpailuissa vuonna 2005, jolloin hän oli kokonaiskilpailun 16. ja parhaimmillaan 14. 500 metrin matkalla. Vuonna 2006 Fontana saavutti uransa ensimmäisen arvokisamitalin, kun hän oli toinen EM-kilpailujen kokonaiskilpailussa. Lisäksi hän oli yksittäisillä matkoilla kolmas 1&nbsp;500 metrillä sekä toinen 500 ja 3&nbsp;000 metrillä. Samoin hän saavutti Euroopan-mestaruuden 3&nbsp;000 metrin viestissä. Ensimmäisen mitalin maailmanmestaruuskilpailuissa hän saavutti vuoden 2006 MM-kilpailuissa, kun Italia oli kolmas 3&nbsp;000 metrin viestissä. Hän kilpaili myös ensimmäisissä olympialaisissaan samana vuonna, kun hän kilpaili Torinon olympialaisissa. Hän oli yksilömatkoista 500 metrillä 11. ja 1&nbsp;000 metrillä kuudes, mutta saavutti uransa ensimmäisen olympiamitalin, kun Italian joukkue oli kolmas 3&nbsp;000 metrin viestissä.

Vuonna 2007 Fontana oli EM-kilpailuissa 1&nbsp;500 metrillä kolmas ja hän oli myös EM-hopeaa voittaneessa Italian joukkueessa. Saman vuoden MM-kilpailuissa hän saavutti yhden MM-mitalin oltuaan toinen 500 metrillä. Vuoden 2008 EM-kilpailuissa Fontana saavutti kolme kultaa voitettuaan kokonaiskilpailun lisäksi 1&nbsp;500 ja 3&nbsp;000 metrin kilpailut. Lisäksi hän oli toinen kilometrin matkalla. Vuoden 2009 EM-kilpailuissa Fontana voitti mestaruuden 500 ja 1&nbsp;000 metrillä voittaen myös kokonaiskilpailun. Lisäksi hän oli kolmas 1&nbsp;500 metrillä. MM-kilpailujen kokonaiskilpailussa hän oli 11. ollen parhaimmillaan seitsemäs 1&nbsp;000 metrillä. Vuoden 2010 EM-kilpailuissa Fontana voitti 500 ja 1&nbsp;500 metrin kilpailun, hän oli kolmas 3&nbsp;000 metrin kilpailussa ja kokonaiskilpailun toinen. Vancouverin olympialaisissa 2010 Fontana saavutti uransa ensimmäisen henkilökohtaisen olympiamitalin, kun hän oli kolmas 500 metrin kilpailussa. 1&nbsp;000 metrillä hän oli 12., 1&nbsp;500 metrillä yhdeksäs ja viestissä kuudes. MM-kilpailuissa 2010 hän oli kokonaiskilpailun 11. ollen parhaimmillaan seitsemäs 500 metrillä.

Vuoden 2011 EM-kilpailussa Fontana saavutti peräti viisi mitalia, kun hän voitti kokonaiskilpailun lisäksi 1&nbsp;000, 1&nbsp;500 ja 3&nbsp;000 metrin kilpailut ja oli mukana kolmanneksi sijoittuneessa Italian joukkueessa 3&nbsp;000 metrin viestikilpailussa. Saman vuoden maailmanmestaruuskilpailuissa Fontana oli toinen 500 ja 1&nbsp;000 metrin matkoilla ja kolmas kokonaiskilpailussa. Vuoden 2012 EM-kilpailuissa Fontana voitti kokonaiskilpailun lisäksi 500, 1&nbsp;500 ja 3&nbsp;000 metrin kilpailut ja saavutti viestissä EM-hopeaa. Saman vuoden MM-kilpailuissa Fontana saavutti kolme mitalia, kun hän oli toinen 500 ja 3&nbsp;000 metrin kilpailuissa saavuttaen kokonaiskilpailun kolmannen sijan. EM-kilpailuissa 2013 Fontana voitti kolme EM-kultaa (kokonaiskilpailu, 500 ja 3&nbsp;000 metriä) ja kaksi EM-hopeaa (1&nbsp;500 ja 1&nbsp;000 metriä). MM-kilpailuissa 2013 hän oli parhaimmillaan viides 500 metrillä. EM-kilpailuissa 2014 Fontana voitti 500 metrin kilpailun ja saavutti hopeaa kokonaiskilpailun lisäksi 3&nbsp;000 metrin kilpailussa. MM-kilpailussa hän sai pronssia 3&nbsp;000 metrin viestissä. Sotšin olympialaisissa 2014 Fontana saavutti 500 metrillä olympiahopeaa ja oli kolmas 1&nbsp;500 metrillä ja 3&nbsp;000 metrin viestissä. 1&nbsp;000 metrin kilpailussa hän oli kuudestoista.

EM-kilpailuissa 2015 Fontana sai yhden mitalin oltuaan toinen 1&nbsp;000 metrin kilpailussa. Saman vuoden MM-kilpailuissa hän saavutti enemmän menestystä, kun hän voitti 1&nbsp;500 metrin kilpailun, oli toinen kokonaiskilpailussa ja sai MM-pronssia 500 ja 1&nbsp;000 metrillä sekä viestissä. Vuonna 2016 Fontana ei saavuttanut arvokisamitaleja. Vuonna 2017 Fontana saavutti jälleen menestystä EM-kilpailuissa, kun hän saavutti neljä EM-kultaa. MM-kilpailuissa hänen paras sijoituksensa oli neljäs 1&nbsp;500 metrillä. Vuoden 2018 EM-kilpailuissa Fontana voitti kokonaiskilpailun lisäksi 1&nbsp;000 metrin kilpailun ja saavutti kaksi EM-hopeaa (500 ja 3&nbsp;000 m). Pyeongchangin olympialaisissa 2018 Fontana voitti uransa ensimmäisen olympiakullan, kun hän oli nopein 500 metrin kilpailussa. Hän oli lisäksi kolmas 1&nbsp;000 metrillä ja Italian joukkue toinen viestikilpailussa. 1&nbsp;500 metrillä Fontana oli seitsemäs. Seuraavan kerran arvokisoissa Fontana kilpaili EM-kilpailuissa 2020, jolloin hän voitti EM-kultaa 3&nbsp;000 metrillä ja EM-hopeaa 1&nbsp;500 metrin kilpailussa, kokonaiskilpailussa ja viestissä. MM-kilpailuissa 2021 Fontana oli toinen 500 metrillä ja kolmas kokonaiskilpailussa ja viestissä. Pekingin olympialaisissa 2022 hän voitti toistamiseen kultaa 500 metrillä ja saavutti hopeaa 1&nbsp;500 metrillä sekä ensi kertaa olympiaohjelmassa olleessa sekajoukkueiden 2&nbsp;000 metrin viestissä. MM-kilpailuissa 2024 hän oli 1&nbsp;000&nbsp;metrillä kolmas. Hän voitti Euroopan-mestaruuden 1&nbsp;000&nbsp;metrillä ja 3&nbsp;000&nbsp;metrin viestissä 2025. Seuraavana talvena hän saavutti EM-kilpailuissa kultaa 1&nbsp;500&nbsp;metrillä ja  hopeaa 3&nbsp;000&nbsp;metrin viestissä. Milanon ja Cortinan olympialaisissa 2026 hän saavutti kultaa sekajoukkueiden 2&nbsp;000 metrin viestissä sekä hopeaa 500 metrillä ja naisten 3&nbsp;000&nbsp;metrin viestissä. Lisäksi hän sijoittui neljänneksi 1&nbsp;000&nbsp;metrillä ja viidenneksi 1&nbsp;000500&nbsp;metrillä.

## Lähteet